recursal/SuperWikiNEXT-32B huggingface dataset:
**அர்ச்சனா சுசீந்திரன்** (*Archana Suseendran*) இந்தியாவைச் சேர்ந்த ஓர் ஓட்டப்பந்தய வீரராவார். 1994 ஆம் ஆண்டு சூன் மாதம் 9 ஆம் தேதியன்று இவர் பிறந்தார். விரைவோட்ட விளையாட்டுப் போட்டியில் இவர் நிபுணத்துவம் பெற்றவராக இருந்தார். பெண்கள் 200 மீட்டரில் போட்டியிட்டு 2019 ஆம் ஆண்டு நடைபெற்ற உலக தடகள வெற்றியாளர் போட்டியில் இவர் இந்தியாவைப் பிரதிநிதித்துவப்படுத்தினார். ஆனால் அரையிறுதியில் போட்டியிட இவர் தகுதிபெறவில்லை.

36-ஆவது தேசிய விளையாட்டு போட்டி குசராத்து மாநிலத்தில் உள்ள அகமதபாத், காந்தி நகர், சூரத், வதோதரா, இராச்கோட், பவநகர் ஆகிய நகரங்களில் நடைபெற்றது. மகளிர் 200 மீட்டர் ஓட்டப்பந்தயத்தில் தமிழக வீராங்கனை அர்ச்சனா சுசீந்திரன் தங்கம் வென்றார்.

மேற்கோள்கள்
-----------

1. ↑  "Archana Suseendran Athlete Profile".. பார்த்த நாள்: 6 October 2019.
2. ↑  "Women's 200 metres".. பார்த்த நாள்: 6 October 2019.
3. ↑  "Women's 200 metres – Heats" இம் மூலத்தில் இருந்து 30 September 2019 அன்று. பரணிடப்பட்டது.. .
4. ↑  "தேசிய விளையாட்டுப் போட்டி - 200 மீட்டர் ஓட்டப்பந்தயத்தில் தமிழக வீராங்கனை அர்ச்சனா சுசீந்திரன் தங்கம் வென்றார்". தினத்தந்தி.. பார்த்த நாள்: 28 December 2023.
**தமிழர் பருவ காலங்கள்** என்பது, பண்டைக்காலம் முதல் தமிழ்நாட்டில் வழக்கில் இருந்த பருவகாலப் பிரிவுகளைக் குறிக்கும். தமிழர்கள் ஓர் ஆண்டை கார்காலம், கூதிர்காலம் (குளிர்காலம்), ​முன்பனிக்காலம், பின்பனிக்காலம், இளவேனில்காலம், முதுவேனில்காலம் என ஆறு பருவங்களாக பிரித்தனர்.

* **கார்காலம்:** இது தமிழ் மாதமான ஆவணி, புரட்டாசி யை உள்ளடக்கியது.
* **கூதிர்காலம்:** இது தமிழ் மாதமான ஐப்பசி, கார்த்திகை யை உள்ளடக்கியது. இலைகள் கூம்பி உதிர்வது கூதிர் எனப்படும்.
* **முன்பனிக்காலம்:** தமிழ் மாதமான மார்கழி, தை யை உள்ளடக்கியது.
* **பின்பனிக்காலம்:** இது தமிழ் மாதமான மாசி, பங்குனி யை உள்ளடக்கியது.
* **இளவேனில்காலம்:** இது தமிழ் மாதமான சித்திரை, வைகாசி யை உள்ளடக்கியது.
* **முதுவேனில்காலம்:** இது தமிழ் மாதமான ஆனி, ஆடி யை உள்ளடக்கியது.

பண்டைத் தமிழ் மக்கள் மாறிமாறி வரும் பருவ காலங்களைக் காலத்தின் மாற்றங்களாக மட்டும் கருதாமல் மக்கள் வாழ்வியலுடனும், அவர்கள் வாழும் நிலத்துடனும் பிணைத்துப் பார்த்தார்கள். தமிழர் நிலப் பிரிவுகளான முல்லை, குறிஞ்சி, மருதம், நெய்தல், பாலை போன்றவற்றுக்கு உரித்தான பருவகாலங்களைப் பற்றித் தொல்காப்பியம் பேசுகிறது. இதன்படி, முல்லை நிலத்துக்குக் கார் காலமும்; குறிஞ்சி நிலத்துக்குக் கூதிர் காலமும், முன்பனிக் காலமும்; மருதத்துக்கும், நெய்தலுக்கும் எல்லாப் பருவகாலங்களும், பாலை நிலத்துக்கு இளவேனில், முதுவேனில், முன்பனி ஆகிய காலங்களும் உரியவை.

பெரும் பொழுது
-------------

**[**இரண்டு மாதம் ஒரு பெரும் பொழுதாகும்**]**

பெரும்பொழுது (ஓராண்டின் ஆறு கூறுகள்)| பெரும்பொழுது |  | மாதம் |
| --- | --- | --- |
| இளவேனிற் காலம் | வசந்த காலம் | சித்திரை, வைகாசி |
| முதுவேனிற் காலம் | கோடை காலம் | ஆனி, ஆடி |
| கார்காலம் | மழை மேகங்களால் சூழ்ந்த காலம் [கார் - மேகம்] | ஆவணி, புரட்டாசி |
| கூதிர்காலம் | குளிர் காற்று வீசும் காலம் [கூதிர் - குளிர் காற்று] | ஐப்பசி, கார்த்திகை |
| முன்பனிக் காலம் | விடியலில் பனி பெய்யும் காலம் | மார்கழி, தை |
| பின்பனிக் காலம் | காலையில் பனி பெய்யும் காலம் | மாசி, பங்குனி |

மேற்கோள்கள்
-----------

1. ↑  தொல்காப்பியம் பொருளதிகாரம் 6 - 12.
**சிறீராமுலு நாயுடு என்றும் அழைக்கப்படும் சுப்பராயலு முனுசாமி சிறீராமுலு நாயுடு** **(** 1910-1976) என்பவர் கோயம்புத்தூரில் இருந்த ஒரு இந்திய தொழிலதிபர் மற்றும் திரைப்பட தயாரிப்பாளர் ஆவார். இவர் 1945 இல் பட்சிராஜா ஸ்டுடியோவை நிறுவினார்.

வாழ்க்கை
--------

கோயம்புத்தூரில் தமிழ்த் திரையுலகின் ஆரம்பகால வளர்ச்சிக்குக் காரணமான இவர், "கோயம்புத்தூர் திரைப்பட மன்னன்" என்று அழைக்கப்பட்டார். இவர் முக்கியமாக தமிழ், தெலுங்கு, இந்தி, மலையாள மொழிகளில் படங்களை இயக்கி தயாரித்துள்ளார். அதே நேரத்தில் ஒரு கன்னட படத்தையும் தயாரித்துள்ளார். 1944 ஆம் ஆண்டில், லட்சுமிகாந்தன் கொலை வழக்கில் குற்றம் சாட்டப்பட்டவர்களில் ஒருவராக இவர் இருந்தார். அதனால் 1945 ஆம் ஆண்டு வரை தண்டனை அனுபவித்தார், பின்னர் சான்றுகள் இல்லாததால் விடுவிக்கப்பட்டார்.

தேர்ந்தெடுக்கப்பட்ட திரைப்படவியல்
---------------------------------

* *மலைக்கள்ளன்* (1954)
* *சபரிமலை அய்யப்பன்* (1961)

விருதுகள்
---------

தேசிய திரைப்பட விருதுகள்
* 1954 : தமிழில் சிறந்த திரைப்படத்திற்கான ஜனாதிபதியின் வெள்ளிப் பதக்கம் - *மலைக்கள்ளன்*
* 1961 : மலையாளத்தில் மூன்றாவது சிறந்த திரைப்படத்திற்கான தகுதிச் சான்றிதழ் - *சபரிமலை அய்யப்பன்*

மேலும் பார்க்கவும்
------------------

* சென்ட்ரல் ஸ்டுடியோஸ்
* பக்ஷிராஜா ஸ்டுடியோஸ்
*

மேற்கோள்கள்
-----------
ஆங்கிலத்தில் உள்ள நிறுத்தக்குறிகள், (English punctuation) வெறும் வார்த்தைகளாக மட்டுமல்லாது காட்சிகளாக ஒரு வரியின் பொருளைப் புரிந்து கொள்ள வாசகருக்கு உதவுகிறது.  இவை இரு முக்கிய அம்சங்களைக் கொண்டுள்ளன. முதலாவது ஒலி நிறுத்தக்குறிகள், இது ஒரு வரியினை எவ்வாறு சத்தமாகப் படிக்க வேண்டும் என்பதற்குப் பயன்படுகிறது குறிப்பாக எந்தெந்த இடங்களில் சிறிய இடைவெளி விடவேண்டும் என்பதற்கு; இரண்டாவதாக, இலக்கண நிறுத்தக்குறிகள், வாக்கியத்தின் கட்டமைப்போடு இணைக்கப்பட்டுள்ளன.  மொழி பற்றிய பரவலான விவாதத்தில், தவறான நிறுத்தக்குறிகளைப் பயன்படுத்துவதென்பது பெரும்பாலும் கல்வியின் தரமின்மையினை மற்றும் குறிபாடுகளைக் குறிப்பிடுகிறது.

வெவ்வேறு நிறுத்தக்குறிகள் அல்லது குறியீடுகளின் பயன்பாடு
-------------------------------------------------------

சொற்கள் வகைப்படுத்தப்பட்ட உரைகளின் அடிப்படையில் பின்வருமாறு (2013 இல்,சில சொல்வங்கி 1998 மற்றும் 1987 தேதியிட்டது) ஆங்கில நிறுத்தக்குறிகளுக்கான சராசரி அதிர்வெண்கள், 723,000 என ஒரு பகுப்பாய்வின் மூலம் தெரியவந்தது: 

| பெயர் | ஒப்பனைச்
சால்வரி | அதிர்வெண்
(1000 வார்த்தைகளுக்கு) |
| --- | --- | --- |
| முற்றுப்புள்ளி |. | 65.3 |
| கால்புள்ளி | , | 61.3 |
| இரட்டை மேற்கோள் குறி | "| 26.7 |
| ஒற்றை மேற்கோள் குறி | ' | 24.3 |
| இணைப்புக்கோடு | - | 15.3 |
| கேள்வி குறி | ? |  5.6 |
| முக்கால்புள்ளி | : |  3.4 |
| உணர்ச்சிக்குறி | ! |  3.3 |
| அரைப்புள்ளி | ; |  3.2 |

மேற்கோள்கள்
-----------

1. ↑  Coulmas, F. (1996). The Blackwell Encyclopedia of Writing Systems. Oxford: Blackwell.
2. ↑  Parkes, M.B. (1992). Pause and Effect: An Introduction to the History of Punctuation in the West. Aldershot: Scolar Press.
3. ↑  Halliday, M.A.K. (1985). Spoken and Written Language. Oxford University Press.
4. ↑  Truss, L. (2003). Eats Shoots and Leaves. London: Profile
5. ↑  Cook, Vivian J. (2013). "Frequencies for English Punctuation Marks". .  Excerpt from . .
**பா. வே. மாணிக்க நாயக்கர்** (2 பெப்ரவரி 1871 – 25 திசம்பர் 1931 பாகல்பட்டி, சேலம், தமிழ்நாடு) அறிவியல் தமிழ் வளர்த்த தமிழறிஞர் ஆவார். சென்னையில் பொறியியல் கல்வி கற்ற இவர் சென்னை அரசின் அளவைப் பெரும் பிரிவில் பணியாற்றி ஓய்வு பெற்றவர். ஒலி நூலாராய்ச்சியில் ஈடிணையற்று விளங்கியவர். தமிழ் எழுத்துக்களைக் கொண்டு உலகின் கண்ணுள்ள எல்லா மொழிச் சொற்களையும் எழுத முடியுமென்று காட்டியவர். அறிவியற் கலைச்சொற்களுக்குத் தனித் தமிழ்ச் சொற்கள் அமைத்தவர். தமிழ் வேர்ச்சொற்களில் இருந்து பல அறிவியற் சொற்களை ஆக்கிப் பயன்படுத்தியவர்.

வ‍ரலாறு
-------

பா. வே. மாணிக்க நாயக்கர் சேலம், பாகல்பட்டி என்னும் சிற்றூரில் பிறந்தவராவார். பெற்றோர் வேங்கடசாமி நாயக்கர் - முத்தம்மையார் ஆவர். சென்னை கிண்டி பொறியியல் கல்லூரியில் பயின்றவரவார். 1896 இல் தமது 24-ஆம் வயதில் பொதுப்பணித் துறையில் கட்டுமானப் பொறியாளராகப் பணியில் சேர்ந்தார்.

இவர் தமிழ்ப்படுத்திய சொற்கள் சில
--------------------------------

பின்வரும் சொற்கள் இவர் தமிழ்ப்படுத்திய சொற்களாகும்:

* புள்ளி அல்லது குற்று - point
* ஒன்றுவிட்ட, இடைவிட்ட - alternate
* அடுத்த - adjacent
* இடைவெட்டு - intersection
* குவியம் - focus
* நிலத்தின் அளவைக் கணிப்பது, வடிவ அளவை நூல் - geometry
* கதிர் - ray
* இயக்கம் - movement
* தொகுப்பு - summary
* நீர்மட்டம் - spirit level
* விளம்பு தாள் - tracing paper
* குறியளவை - algebra

எழுதிய நூற்கள்
--------------

* *தமிழ் ஒலியிலக்கணம்*
* *கம்பன் புளுகும் வால்மீகியின் வாய்மையும்*
* *தமிழ் எழுத்துக்களின் நுண்மை விளக்கம்*
* *தமிழலகைத் தொடர்*
* *தமிழ் மறை விளக்கம்*

மேற்கோள்கள்
-----------

1. ↑  தமிழ்ப்ரியன் என்.ஏ. (2005). இரு நூற்றாண்டுகளும் 50 தமிழ் அறிஞர்களும். சென்னை: நர்மதா பதிப்பகம். பக்கம் 306.
**கரினா** (*Carina*) என்பது தொண்டையின் கீழ்ப்பகுதியில் காணப்படும் குருத்தெலும்பின் உச்சி வளையத்தின் பெயராகும். மூச்சுக்குழாயின் இரண்டு முக்கிய பிரிவுகளுக்கிடையில் இது காணப்படுகிறது. பொதுவாக முச்சுக் குழாயின் கீழ் இறுதியில் மார்பு எலும்பின் நான்காவது முள்ளெலும்பில் மார்புக் கோணத்திற்கு நேர் கோட்டில் இது அமைந்துள்ளது. ஆனால் சுவாசித்தலின் போது இரண்டு முள்ளெலும்புகள் உயரவோ அல்லது தாழவோ செய்யலாம். இந்த உச்சி வளையம் நடுப்பகுதிக்கு இடதுபுறமாக முன்னும் பின்னுமாக செல்கிறது. தொண்டைக்குள் வந்து விழும் வெளிப்பொருள்கள் கிட்டத்தட்ட வலது மூச்சுக்குழாயில் நுழைகின்றன. சுவாசித்தலின்பொழுது வேறு எதாவது வெளிபொருள்கள் கரினாவின் மீது தொட நேர்ந்தால் பலமான இருமல் ஏற்படும்.
கரினாவின் சளிச்சவ்வுப் பகுதியானது தொண்டை மற்றும் குரல்வளையில் இருமல் எதிர்விளைவுகளைத் தூண்டுவதற்கான ஒரு முக்கியமான பகுதியாகும்.

கரினா விரிவடைதல் மற்றும் சிதைதல் புற்று நோய்க்கான ஒரு முக்கிய அறிகுறியாகும், ஏனென்றால் பொதுவாக முச்சுக்குழாய் பிரியும் பகுதியைச் சுற்றியுள்ள நிணநீர் முனைகளில் புற்று நோய் உருவாகிறது. 
மூச்சுக்குழாய் காயம் என்பது 60 சதவீத நேரங்களில் கரினாவிற்குள் 2.5 செ.மீ தொலைவிலேயே ஏற்படுகிறது

மேற்கோள்கள்
-----------

1. ↑  
Chu CP, Chen PP (April 2002). "Tracheobronchial injury secondary to blunt chest trauma: Diagnosis and management". *Anaesth Intensive Care* **30** (2): 145–52. பப்மெட்:12002920.

புற இணைப்புகள்
--------------

* "Trachea and carina — tomogram, coronal plane" at SUNY Downstate Medical Center
* Carina tracheae entry in the public domain NCI Dictionary of Cancer Terms
**இராபர்ட்டு ஓவன்** (14 மே 1771 – 17 நவம்பர் 1858) ஒரு வேல்சு குமுகச் சீர்திருத்தவாதியும் கருத்தியல் செவ்விய சோசலிசம் (Utopian socialism), கூட்டுறவு இயக்கம் ஆகியவற்றைத் தோற்றுவித்தவர்களில் ஒருவரும் ஆவார். இவர் 1824 இல் அமெரிக்காவுக்குச் சென்று, அங்கு தான் ஈட்டிய பொருளைக்கொண்டு இண்டியானா மாநிலத்தில் தென்கோடியில் வபாசு ஆற்றுப்படுக்கையில் 1000 பேர் கொண்ட உயரிய கருத்தியல் குமுகமாக நியூ ஆர்மனி என்னும் ஒன்றை நிறுவினார்.

வாழ்க்கை வரலாறு
---------------

இராபர்ட்டு ஓவன் நடு இசுக்காட்லாந்தில் உள்ள நியூடவுன் என்னும் 1771ம் ஆண்டு பிறந்தார். அவர் பெற்றோருக்குப் பிறந்த ஏழு குழந்தைகளில் இவர் ஆறாவது குழந்தையாவார்.

டேவிட் டேல் என்ற மில் உரிமையாளரின் மகள் கரோலின் டேலை திருமணம் செய்து கொண்ட பிறகு அந்த ஆலையின் மேலாளராகவும் பகுதி உரிமையாளராகவும் செயல்பட்டார்.

ஓவன் ஆலையின் நிருவாகத்தில் பல சீர்திருத்தங்களை அறிமுகப்படுத்தினர். தொழிலாளிகளுக்குச் சம்பளத்தைப் பணமாகத் தராமல் பற்றுச் சீட்டுகளாகவும், பொருளாகவும் தந்து வந்த *திரக்கு முறை* (truck system) எனப்படும் முறையை மேம்படுத்தி மொத்த விலையில் பொருட்களை வாங்கித் தொழிலாளர்களுக்கு கொடுக்கும் கூட்டுறவு முறையை ஏற்படுத்தினார். சிறு குழந்தைகளுக்கு தொழிற்சாலை பராமரிப்பு அளிக்கும் முறையை உருவாக்கினார்.

உசாத்துணை
---------

* வெல்ஷ் சரிதை

= வெளி இணைப்புகள்
-----------------

* ஓவனின் வாழ்க்கை (London, 1857)
* 27 ஆண்டுகளின் சுயசரிதை London: Trubner & Co. 1874) - ஆர் டி ஓவன் ராபர்ட் ஓவனின் மகன்



1. ↑  "Robert Owen." Encyclopaedia Britannica. Encyclopaedia Britannica Online Academic Edition. Encyclopædia Britannica Inc. 2014. Web. 9 சனவரி 2014.
**டேவிட் ஹெர்பர்ட் லாரன்ஸ் (David Herbert Lawrence** (செப்டம்பர் 11, 1885 – மார்ச் 2, 1930) ஆங்கில எழுத்தாளர் மற்றும் கவிஞர் ஆவார். இவரின் பெரும்பாலான படைப்புகள் தொழில்மயமாதல் மற்றும் நவீனமயமாதல் போன்றவற்றினால் ஏற்படும் மனிதத்தன்மையற்ற செயல்களினைப் பிரதிபலிக்கும் விதமாக அமைந்துள்ளன. மற்ற சில படைப்புகள் பாலியல், பலம், தன்னிச்சையான இயல்பு, உள்ளுணர்வுகள், மனநலம் போன்றவற்றினை பிரதிபலிக்கும் விதமாக அமைந்துள்ளன.

லாரன்சின் கருத்துக்கள் அவருக்கு அதிகமான எதிரிகளையே பெற்றுத் தந்தது. மேலும் இவரின் படைப்புகள் தணிக்கைக்கும், மத ஒறுப்புக்கும் உள்ளாக்கப்பட்டன. இவரின் படைப்பாக்கத் திறன் தவறுதலாக புரிந்துகொள்ளப்பட்டன. தன்னுடைய வாழ்க்கையின் இரண்டாவது பாதியில் நாடுகடத்தப்பட்டார். அதனைப் பற்ரி குறிப்பிடுகையில் அது ஒரு வெங்கொடுமையான புனிதப்பயணம் என்றார். இ. எம். பிராஸ்டர் இவரின் இறங்கல் பற்றி குறிப்பிடுகையில் எங்கள் தலைமுறைக் கவிஞர்களிலேயே மிகச்சிறந்த கற்பனைத்திறன் கொண்ட கவிஞர் எனக் குறிப்பிட்டார். பெர்ட்ரண்டு ரசல் குறிப்பிடுகையில் இவர் ஒரு அனைவருக்கும் முன்மாதிரியான ஜெர்மானிய பாசிசவாதி எனக் குறிப்பிட்டார்.

ஆரம்பகால வாழ்க்கை
-----------------

டி. எச். லாரன்ஸ் செப்டம்பர் 11, 1885 இல் ஆர்தர் ஜான் லாரன்ஸ் மற்றும் லிதியா போர்தல் ஆகியோருக்கு நான்காவது மகனாகப் பிறந்தார். இவரின் தந்தை பிரின்ஸ்லி கோலிரியில் நிலக்கரிச் சுரங்கத்தில் வேலை பார்த்துவந்தார், தாய் பயிற்சி ஆசிரியராக பணிபுரிந்தார். ஆனால் குடும்பத்தின் நிதிச்சுமை காரணமாக பின்னல் தொழிற்சாலையில் பணியில் சேர்ந்தார். லாரன்ஸ் தனது ஆரம்பகாலங்களில் நாட்டிங்ஹாம்ஷயரில் உள்ள நிலக்கரிச் சுரங்க நகரமான ஈஸ்ட்வுட்டில் வாழ்ந்தார்.

இவர் பிறந்த விக்டோரியா தெருவில் உள்ள எண்:8 அ, வீடானது தற்போது அருங்காட்சியகமாக உள்ளது. இவரின் ஆரம்பகால படைப்புக்களின் கருத்துக்களானது அவரின் பெற்றோர்களின் பணி செய்யும் இடத்தின் பின்புலங்களில் இருந்து அமைந்தது. தனது ஆரம்பகாலங்களில் வடக்கு ஈஸ்ட்வுட்டில் உள்ள ஷெர்வுட் காடுகளில் சுற்றித்திரிந்தார். அதுவே பிற்கால இவரின் படைப்புகளில் இயற்கையினை பாராட்டுவதற்கு அடிப்படையாக அமைந்தது. இவரின் பெரும்பாலான புதினங்களில் இந்தப்பகுதியினை எனது இதயத்தின் நாடு எனக் குறிப்பிட்டுள்ளார்.

சான்றுகள்
---------

1. ↑  "டி. எச். லாரன்ஸ் கவிஞர்". .
2. ↑  "It has been a savage enough pilgrimage these last four years" Letter to J. M. Murry, 2 February 1923.
3. ↑  Letter to *The Nation and Atheneum*, 29 March 1930.
4. ↑  "The Life and Death of author, David Herbert Lawrence" இம் மூலத்தில் இருந்து 2002-06-04 அன்று. பரணிடப்பட்டது.. .
இந்தோர் மராத்தான், 2010
**இந்தோர் மராத்தான்** *(Indore Marathon)* என்பது இந்தூர் நகரில் ஆண்டுதோறும் நடைபெறும் ஒரு மாரத்தான் போட்டியாகும். இந்தூர் மாநகராட்சி நிறுவனம் இப்போட்டியை நடத்துகிறது. ரிலையன்சு கியோ இப்போட்டிக்கான நிதியுதவியை வழங்கி அதன் முதன்மை புரவலராக உள்ளது. ஒவ்வொரு ஆண்டும் இந்தூரில் இருந்தும், பல்வேறு பகுதிகளிலிருந்தும் பங்கேற்பாளர்கள் இங்கு வந்து மாரத்தான் போட்டியில் பங்கேற்கிறார்கள் .
2015 ஆம் ஆண்டிலிருந்து இப்போட்டி தொடங்கப்பட்டு தொடர்ந்து நடந்து வருகிறது. "ஆரோக்கியமான மற்றும் சுறுசுறுப்பான இந்தோர்" என்ற தொலை நோக்கத்துடன் இப்போட்டி தொடங்கப்பட்டது.

அரை மாரத்தான்
-------------

நேரு விளையாட்டு அரங்கத்தின் வெளிப்புறத்தில் தொடங்கி கீதாபவன், பலாசியா, விசய் நகர் வழியாக மீண்டும் நேரு விளையாட்டு அரங்கத்தில் வந்து முடியும் 21 கிலோமீட்டர் தொலைவு ஓட்டம், அரை மாரத்தான் போட்டி என்றழைக்கப்படுகிறது.

10 கிலோமீட்டர் மாரத்தான்
------------------------

நேரு விளையாட்டு அரங்கத்தின் வெளிப்புறத்தில் தொடங்கி கீதாபவன், பலாசியா, பரதேசிபுரா வழியாக மீண்டும் நேரு விளையாட்டு அரங்கத்தில் வந்து முடியும் 10 கிலோமீட்டர் தொலைவு ஓட்டமானது 10 கிலோமீட்டர் மாரத்தான் போட்டி என்றழைக்கப்படுகிறது.

பரிசுத் தொகை
------------

அரை மாரத்தான் போட்டியின் அனைத்துலக ஆண்/பெண் வெற்றியாளர் ஒவ்வொருக்கும் ரூ. 50,000 பரிசும் 10 கிமீ மராத்தனுக்கான அனைத்துலக ஆண்/பெண் வெற்றியாளர் ஒவ்வொருவருக்கும் ரூ 30,000 பரிசும் இங்கு வழங்கப்படுகிறது. 5 கிமீ மராத்தனுக்கான பரிசுப் பணம் ஏதும் வழங்கப்படுவது இல்லை.

மேற்கோள்கள்
-----------

1. ↑  Indoreans run for healthy & smart city
2. ↑  "Traffic to be diverted for marathon on Feb 5"
3. ↑  Marathon for sportswomen runs into controversy
4. ↑  Citizens to run for cleaner, greener & healthy Indore
5. ↑  Ethiopian marathoners conquer inaugural Indore Marathon
6. ↑  10K people take part in IIM-I Marathon
7. ↑  Indore gears up for first full marathon
**அலெக்சாண்டர் ரியோ** (**Alexander Rea**) (17 அக்டோபர் 1858 — 4 பிப்ரவரி 1924) பிரித்தானிய தொல்லியல் அறிஞரன இவர் பிரித்தானிய இந்தியாவில் தென்னிந்திய தொல்லியல் ஆய்வகத்தின் முதல் உதவி தொல்லியல் ஆய்வாளராக 1882-ஆம் ஆண்டு முதல் பணிபுரிந்தவர். பின்னர் 1892-இல் இவர் தொல்லியல் ஆய்வகத்தின் கண்காணிப்பாளராக பதவி உயர்வு பெற்றார்.

இவர் பல்லாவரம் மலையடிவாரத்தில் நடத்திய அகழாய்வில் 2,000 ஆண்டுகளுக்கு முந்தைய கல் சவப்பெட்டியை கண்டெடுத்தார்.

ஆதிச்சநல்லூர் தொல்லியல் களம்
----------------------------

ஆதிச்சநல்லூர் தொல்லியல் களத்தைப் பற்றிக் கேள்விப்பட்ட அலெக்சாண்டர் ரியோ, 1899-1900களில் ஆதிச்சநல்லூரில் சிறிய அளவிலேயே குழிகளைத் தோண்டி ஆய்வுசெய்தார். பிறகு 1903-04-ஆம் ஆண்டுகளில் மீண்டும் ஆதிச்சநல்லூர் தொல்லியல் களத்தில் பெரிய அளவிலான அகழாய்வுகளை மேற்கொண்டார். அலெக்ஸாண்டர் ரியா செய்த ஆய்வின் போது கிடைத்த பொருட்கள், தற்போது சென்னை எழும்பூர் அருங்காட்சியகத்தில் வைக்கப்பட்டுள்ளது. தாமிரபரணிக் கரையில் உள்ள தொல்லியல் தலங்களை அடையாளம் காண பாளையங்கோட்டையிலிருந்து தாமிரபரணி கடலில் கலப்பது வரை நடந்துசென்று 38 இடங்களை அடையாளம் கண்டார் ரியா. ஆதிச்சநல்லூர் அகழாய்வு நடந்த இடமென்பது இறந்தவர்களை புதைக்கும் இடம். இந்த இடத்திற்கு அருகில் மக்கள் வாழ்ந்த இடமாக தாமிரபரணி ஆற்றின் வடபகுதியில் உள்ள கொங்கராயங்குறிச்சி அடையாளம் காணப்பட்டது. இந்தப் பகுதியில் கிடைத்த மண்பாண்டங்கள் வேறு விதமாக இருந்தன. இதன் மூலம், இறுதிச் சடங்குகளுக்கெனவே தனியாக பானைகளைச் செய்யும் பழக்கம் இருந்திருப்பது கண்டறியப்பட்டது. ஆதிச்சநல்லூர் ஒரு வணிகத் தலமாக இருந்திருக்கலாம் எனக்கருதினார் அலெக்சாண்டர் ரியா.

வெளியீடுகள்
-----------

இவர் எழுதிய சில நூல்கள் வருமாறு:

* A description of the ruins of "Vijayanagar" in the Madras Christian College Magazine, 1886;
* "Some Pre-historic Burial Places in Southern India" in the Journal of the Asiatic Society of Bengal, 1888;
* "Method of Archaeological preservation in India" in the Journal of the Royal Asiatic Society of Great Britain and Ireland, 1890;
* "Pallava Architecture"

மேற்கோள்கள்
-----------

1. ↑  "REA, Alexander – Persons of Indian Studies by Prof. Dr. Klaus Karttunen" (in de-DE). .
2. ↑  "About us". .
3. ↑  C. Hayavadana Rao (1915). *The Indian Biographical Dictionary.djvu - Wikisource, the free online library*. பக். 356. .
4. ↑  "ASI finds 2,300-year-old sarcophagus in Tamil Nadu" (in en). .
5. ↑  ஆதிச்சநல்லூர் அகழாய்வுத் தலம் கண்டுபிடிக்கப்பட்டது எப்படி?
**பித்ருக்கள்** ( Pitrs : पितृ, தந்தையர்) என்போர் இந்து கலாச்சாரத்தில் மறைந்த முன்னோர்களின் ஆவிகள் ஆவர். அவர்கள் அடிக்கடி ஆண்டுதோறும் நினைவுகூரப்படுகிறார்கள்.

பஞ்சாபி நாட்டார் சமயத்தில், ஜெய்ஸ்தா (மூத்தவர்), தஹக் (புனித நெருப்பு), அர் சமாதி (கோயில்கள்) ஆகியவை மூதாதையர்களின் வழிபாட்டிற்காக அர்ப்பணிக்கப்பட்டது.

மனித பித்ருக்களும், தெய்வீக பித்ருக்களும்
-----------------------------------------

பித்ருக்கள் பற்றிய மிக முழுமையான கணக்குகள் வாயு புராணத்திலும் பிரம்மாண்ட புராணத்திலும் காணப்படுகின்றன]]. மேலும், இவர் இரண்டும் நடைமுறையில் ஒரே மாதிரியானவை. அரி வம்சத்தில் உள்ள கணக்கு சிறியது. ஆனால் அவைகளுடன் நெருக்கமாக ஒத்துப்போகிறது. இதே போன்ற ஆனால் சுருக்கமான கணக்குகள் மச்ச புராணத்திலும், பத்ம புராணத்திலும் காணப்படுகின்றன. பித்ரு என்பதில் வெவ்வேறு வகைகள் உள்ளன. மேலும் அவை வெவ்வேறு தோற்றம், வடிவங்கள், தரங்கள், இருப்பிடங்களைக் கொண்டுள்ளன. தேவ பித்ருக்களுக்கும், மனிதர்களாய் இருந்து இறந்த பித்ருக்கள் ஆகியோரிடையே ஒரு பரந்த வேறுபாடு உள்ளது. பித்ருக்களில் சிலர் பரலோக வாழிடங்களில் வசிக்கிறார்கள், மற்றவர்கள் பாதாள உலகில் வசிக்கிறார்கள்.

தேவ பித்ருக்கள் மிகவும் பழமையான நற்பண்புகள் கொண்டவர்கள். மேலும், அவர்கள் ஒருபோதும் அழிய மாட்டார்கள். மனித பித்ருக்கள் தேவ பித்ருக்களின் அதே நிலையை அடைந்து அவர்களுடன் சொர்க்கத்தில் நேர்மையாக வாழ முடியும்..

அவர்கள் ஒவ்வொரு ஆயிரம் மகாயுகங்களின் முடிவிலும் மீண்டும் பிறந்து உலகங்களை உயிர்ப்பிக்கிறார்கள். அவர்களிடமிருந்து அனைத்து மனுக்களும் புதிய படைப்பில் உள்ள அனைத்து சந்ததிகளும் உற்பத்தி செய்யப்படுகின்றன.

தெய்வீக பித்ருக்களின் ஏழு வகுப்புகள்
------------------------------------

தேவ பித்ருக்களில் ஏழு வகைகள் உள்ளன. அவற்றில் மூன்று உடலற்றது (அமுர்தயம்). மற்ற நான்கும் உடலியல் (சமுர்த்தயம்) ஆகும். பித்ருக்களின் மூன்று நிராகார ஆணைகள் வைரராஜாக்கள், அக்னிசுவத்தர்கள், பர்கிசதாக்கள். பித்ருக்களின் நான்கு உடல் வரிசைகள் சோமபாஸ், அவிஷ்மனாஸ், அஜ்யபாஸ் மற்றும் சுகலின்ஸ் (அல்லது மானசஸ்) ஆகும்.

### பித்ருக்களின் பரம்பரை

தெய்வீக பித்ருக்களின் ஏழு வகுப்புகளுக்கும் ஒவ்வொரு *மானசி கன்யா* (மனதில் பிறந்த மகள்) இருந்தனர். இமயமலையின் மனைவியான மேனா வைரராஜாவின் மகள். அச்சோதா நதி அக்னிஷ்வத்தர்களின் மகள். சுகர் முனிவரின் மனைவி பிவாரி பர்கிசதாசின் மகள். நருமதை ஆறு சோமபாவின் மகள். யசோதா அவிசமனாசின் மகள், விசுவமகத்தின் மனைவி மற்றும் திலீபனின் தாயார். மன்னன் நகுசனின் மனைவி விரஜா, அச்யபாசின் மகள். மேலும், சுக்ராச்சாரியாரின் மனைவியான கோ அல்லது எச்ரிங்கா மானசசின் மகள்.

இவற்றையும் பார்க்கவும்
----------------------

* நீத்தார் வழிபாடு
* பித்ரு பட்சம் : பித்ருக்கள் கௌரவிக்கப்படும் 16 நாள் காலம்
* சிராத்தம்

சான்றுகள்
---------

1. ↑  Pargiter, F.E (1922, reprint 1972). *Ancient Indian Historical Tradition*, Delhi: Motilal Banarsidass, pp. 46-7
2. ↑  Pargiter, F.E (1922, reprint 1972). *Ancient Indian Historical Tradition*, Delhi: Motilal Banarsidass, p.69

குறிப்புகள்
-----------

* Dallapiccola, Anna: *Dictionary of Hindu Lore and Legend* (ISBN 0-500-51088-1).
**தாமசர்லா ஜனார்த்தன ராவ்** (*Damacharla Janardhana Rao*) ஆந்திராவைச் சேர்ந்த தெலுங்கு தேசம் கட்சியின் அரசியல்வாதி ஆவார்.

தொடக்க கால வாழ்க்கை
-------------------

இவர் முன்னாள் அமைச்சர் தாமசர்லா ஆஞ்சநேயுலுவின் பேரன் ஆவார். பள்ளிப்படிப்பு மற்றும் இடைநிலைப் படிப்பை வட்லமுடியில் உள்ள விக்னன் கல்லூரியில் பயின்றார். 1998 இல் பெங்களூரில் உள்ள பிஇஎஸ் இன்ஸ்டிடியூட் ஆப் டெக்னாலஜியில் (பிஇஎஸ் பல்கலைக்கழகம்) தொழில்நுட்பவியல் இளையர் பட்டம் படித்தார்.

அரசியல் வாழ்க்கை
----------------

தெலுங்கு தேசம் கட்சியில் தனது அரசியல் வாழ்க்கையைத் தொடங்கிய இவர், 2010-ல் பிரகாசம் மாவட்டக் கட்சியின் தலைவராகத் தேர்ந்தெடுக்கப்பட்டு, அன்றிலிருந்து இன்றுவரை மாவட்டத்தில் கட்சியை நடத்தி வருகிறார். 2009 ஆம் ஆண்டு தனது தாத்தா இறந்ததால் காலியாக இருந்த காண்டேபி தொகுதி சட்டமன்ற உறுப்பினர் தேர்தலில் போட்டியிடும் வாய்ப்பை எதிர்பார்த்தார். ஆனால் அந்த இடம் தொகுதி மறுசீரமைப்பின்படி தாழ்த்தப்பட்ட வகுப்பினருக்கு ஒதுக்கப்பட்டது, எனவே இவர் 2009 தேர்தலில் போட்டியிடவில்லை. இவர் 2012-ஆம் ஆண்டில் ஓங்கோல் இடைத்தேர்தலில் போட்டியிட்டு பாலினேனி சீனிவாச ரெட்டியிடம் தோல்வியடைந்தார். பின்னர் 2014-ஆம் ஆண்டில் அதே தொகுதியில் பாலினேனிக்கு எதிராக 12,428 வாக்குகள் பெரும்பான்மையுடன் வெற்றி பெற்றார். அதன் பிறகு 2019 ஆந்திரப் பிரதேச மாநில சட்டப் பேரவைத் தேர்தலில் அவர் தனது பரம எதிரியான பாலினேனி சீனிவாச ரெட்டியிடம் 22,400 வாக்குகள் பெரும்பான்மையில் தோற்கடிக்கப்பட்டார்.

மேற்கோள்கள்
-----------

1. ↑  "Magunta, Damacharla families steal the show". The Hindu. 4 May 2014.. பார்த்த நாள்: 13 July 2015.
2. ↑  "DAMACHARLA JANARDHANA RAO (Winner)". myneta.inforg.. பார்த்த நாள்: 13 July 2015.
**திராங்கானு ஆறு** என்பது (மலாய்: *Sungai Terengganu*; ஆங்கிலம்: *Terengganu River*) மலேசியாவின் கிழக்குக் கரை மாநிலமான திராங்கானு மாநிலத்தில் உள்ள ஆறு. இந்த ஆறு உலு திராங்கானு மாவட்டத்தில் உள்ள கென்யிர் ஏரியில் *(Lake Kenyir)* உருவாகிறது.

திராங்கானு மாநிலத்தின் தலைநகரான கோலா திராங்கானு வழியாக பாய்ந்து தென் சீனக் கடலில் கலக்கிறது. இதன் பாதையில் சுல்தான் மகமூட் பாலம் *(Sultan Mahmud Bridge);* மனிர் பாலம் *(Manir Bridge);* புலாவ் செகாட்டி பாலம் *(Pulau Sekati Bridge);* கோலா திராங்கானு பாலம் *(Kuala Terengganu Drawbridge)* என நான்கு பாலங்கள் உள்ளன..

திராங்கானு ஆற்றின் முக்கிய துணை நதிகள்: நெருஸ் ஆறு; பெராங் ஆறு; தெர்சாட் ஆறு; தெலிமோங் ஆறு ஆகிய நான்கு ஆறுகள். திராங்கானு ஆற்றுப் படுகையில் மொத்த நீர்ப்பிடிப்பு பகுதி 5000 சதுர கி.மீ. ஆகும்.

பொது
----

இந்த ஆற்றில் சில தீவுகளும் உருவாகி உள்ளன. கரையோரத்திற்கு அருகில் இந்த ஆறு மெதுவாக வளைந்து செல்வதால் சிறு தீவுகள் உருவாகி உள்ளன. டூயோங் தீவு *(Pulau Duyong);* டூயோங் கெச்சில் தீவு *(Pulau Duyong Kecil);* வான் மேன் தீவு *(Pulau Wan Man)* ஆகிய தீவுகள் உருவாகி உள்ளன.

திராங்கானு ஆற்றின் துணை ஆறுகள் செல்லும் வழிகளில் ரப்பர் தோட்டங்கள், தென்னைத் தோட்டங்கள், எண்ணெய்ப் பனைத் தோட்டங்கள்; மீன்வளர்ப்புப் பண்ணைகள், வணிகத் தொழில்கள், நகர்ப்புற கிராமப்புறக் குடியிருப்புகள் போன்ற பல்வேறு சமூகப் பொருளாதார நடவடிக்கைகள் மிகுதியாக உள்ளன.

கோலா திராங்கானு மற்றும் கோலா பெராங் *(Kuala Berang)* நகரங்களில் மக்கள் தொகையின் அடர்த்தி அதிகமாக உள்ளது. ஒவ்வோர் ஆண்டும் நவம்பர் முதல் மார்ச் வரை வடகிழக்குப் பருவமழைக் காலம். அந்தக் காலத்தில் திராங்கானு ஆற்றுப் படுகையில் கனமழை பொழிவது வழக்கமாக உள்ளது.

மேற்கோள்கள்
-----------

1. ↑  Suratman, Suhaimi (January 2015). "A Preliminary Study of Water Quality Index in Terengganu River Basin, Malaysia". *Sains Malaysiana*. .
2. ↑  "Terengganu River is a slow meandering river near the estuary, with several river islands such as Pulau Duyong, Pulau Duyong Kecil and Pulau Wan Man.".. பார்த்த நாள்: 14 April 2022.
3. ↑  "The Nerus River passes through the Setiu and Kuala Terengganu districts, on the east coast of Peninsular Malaysia. It passes through the populated urban area of northeastern Kuala Terengganu and receives and carries different kinds of agricultural and urban solid and liquid wastes produces by agricultural based industries and domestic sewage.".. பார்த்த நாள்: 14 April 2022.

மேலும் காண்க
------------

**மலேசிய ஆறுகளின் பட்டியல்**

வார்ப்புரு:திராங்கானு புவியியல்

விக்கிமீடியா பொதுவகத்தில்,  
 ***திராங்கானு ஆறு***   
என்பதின் ஊடகங்கள் உள்ளன.
**மகாதலித்** (Mahadalit) என்ற் சொல் 2007 ஆம் ஆண்டு இந்தியாவிலுள்ள பீகார் அரசாங்கத்தால் தலித்துகளுக்குள் உள்ள ஏழை சமூகக் குழுக்களுக்காக உருவாக்கப்பட்டது.  :38இருப்பினும், "மகாதலித்" என்ற சொல் இந்திய அரசியலமைப்புச் சொற்களின் ஒரு பகுதியாக இல்லை.

கலவை
----

பீகாரில் நித்திசு குமார் தலைமையிலான தேசிய சனநாயக கூட்டணி அரசாங்கம் 2007 ஆம் ஆண்டு மாநில மகாதலித் ஆணையத்தை அமைத்தது. இது மிகவும் நலிவடைந்த சாதியினரை மகாதலித் பிரிவில் சேர்க்க பரிந்துரைத்தது.  பீகாரில் மொத்தமுள்ள 22 பட்டியல் சாதியினரில் 21 சாதியினரை மகாதலித்துகளாக ஆணையம் அங்கீகரித்துள்ளது.  :38

மக்கள்தொகை மற்றும் தொழில்
-------------------------

பீகார் மக்கள்தொகையில் தலித்துகள் 15 சதவீதத்திற்கு மேல் உள்ளனர்,  :38 மகாதலித்துகள் மாநிலத்தின் மக்கள் தொகையில் சுமார் 10% உள்ளனர்.  :971மித்திலேசு குமாரின் கூற்றுப்படி, மகாதலித்துகளுக்கு மாநிலத்தில் சொந்தமாக நிலம் இல்லை மற்றும் யாதவர்களின் பண்ணைகளில் அவர்கள் பங்குதாரர்களாக வேலை செய்கிறார்கள்.

அரசியல்
-------

2010 ஆம் ஆண்டு தேர்தல் ஆண்டில், மகாதலித் வாக்காளர்களை கவருவதற்காக நித்திசு குமார் பல அரசு திட்டங்களைத் தொடங்கினார். "சில சாதியினரின் சமூக, பொருளாதார மற்றும் அரசியல் வளர்ச்சியைப் பார்ப்பதே எனது நோக்கம், அவர்களின் ஒட்டுமொத்த வளர்ச்சிக்கு சிறப்பு பிரச்சாரம் தேவை. என்றும் நித்திசு குமார் கூறினார்.  மகாதலித் என்பதற்கான தகுதி உள்ளவர்களுக்கு நிலமற்றவர்களுக்கு இலவச நிலம் உட்பட சில அரசாங்க நலத்திட்டங்களின் பலன்கள் கிடைக்கும்.

மேற்கோள்கள்
-----------

1. 1 2 3  Kunnath, George (2013). "Compliance or Defiance? The Case of Dalits and Mahadalits". p. 36–59. .
2. ↑  "List of Mahadalits - Bihar Mahadalit Vikas Mission". Mahadalitmission.org. .
3. ↑  Kumar, Jayant; Bakhala, Kala (2015). "Decoding the Political Narratives of Bihar in Terms of Caste Identity as Seen the Election of 2015". *Proceedings of the Indian History Congress* (Indian History Congress) **76**: 969–975.
4. ↑  "Politics hots up to woo Mahadalits - Times of India". Timesofindia.indiatimes.com. 2010-01-11. .
5. ↑  "All Dalits now Mahadalits, question is who’s their leader". The Indian Express. 2015-02-16. .
**குர்சித் ஆலம் கான்** (*Khurshed Alam Khan*) (5 பிப்ரவரி 1919–20 ஜூலை 2013) ஓர் இந்திய அரசியல்வாதியாவார். இவர் இந்திய தேசிய காங்கிரசு கட்சியின் மூத்த தலைவராவார்.. 1991 முதல் 1999 வரை கர்நாடக ஆளுநராகவும், 1989 முதல் 1991 வரை கோவா ஆளுநராகவும் இருந்தார். அதற்கு முன், இவர், இந்திரா காந்தி, ராஜீவ் காந்தி  ஆகியோரது அமைச்சரவையில் வெளி விவகாரத் துறையில் இணை அமைச்சராக இருந்தார். மேலும், ஜாமியா மில்லியா இஸ்லாமியா பல்கலைக்கழகத்துடன் தொடர்புடையவர் .

ஆரம்ப கால வாழ்க்கை
------------------

இவர், 5 பிப்ரவரி 1919 அன்று உத்தரப் பிரதேசத்தின் பரூக்காபாத் மாவட்டத்திலுள்ள பிடாரா கிராமத்தில் பிறந்தார். தனது ஆரம்பக் கல்விக்குப் பிறகு, ஆக்ரா பல்கலைக்கழகத்தில் வரலாற்றில் முதுகலைப் பட்டம் பெற்றார். இவர் அமெரிக்காவின் பென்சில்வேனியா பல்கலைக்கழகத்தில் மாணவராகவும் இருந்தார். அங்கு இவர் மேலாண்மை படிப்பில் ஒரு பாடத்தை வெற்றிகரமாக முடித்தார்.

கான், கல்வியில் நிலையான ஆர்வம் கொண்டிருந்தார். இவர் புது தில்லி முனைவர் ஜாகிர் உசேன் நினைவு கல்லூரியின் நிர்வாகக் குழுவில் உறுப்பினராக இருந்தார். இவர் பரீதாபாத்தின் ஒய்எம்சிஏ பொறியியல் நிறுவனத்தின் ஆட்சி மன்றத் தலைவராக பணியாற்றினார். இந்திய தொழில்நுட்பக் கழகத்தின் உறுப்பினராகவும் இருந்தார்.

அரசியல் வாழ்க்கை
----------------

இவர், மாநிலங்களவை உறுப்பினராகவும், மக்களவை உறுப்பினராகவும் 15 ஆண்டுகளுக்கும் மேலாக இருந்த பெருமையைப் பெற்றார். இவர், 1974–84 வரை மாநிலங்களவை உறுப்பினராகவும், 1984–89 வரை எட்டாவது மக்களவை உறுப்பினராகவும் இருந்தார். இவர், பருகாபாத் தொகுதியை பிரதிநிதித்துவப்படுத்தினார். மேலும், மத்திய அமைச்சர்கள் குழுவிலும் உறுப்பினராக இருந்தார். அதில் வெளிவிவகாரம், சுற்றுலா, பயணிகள் விமானப் போக்குவரத்து, துணி மற்றும் வணிகம் போன்ற பல்வேறு துறைகளைக் கையாண்டார்.

இவர் 18 ஜூலை 1989 அன்று கோவா ஆளுநராக நியமிக்கப்பட்டபோது தனது மக்களவை உறுப்பினர் பதவியை விட்டு விலகினார். இவர், மகாராட்டிராவின் ஆளுநராகவும் பதவி வகித்துள்ளார். 6 ஜனவரி 1991 முதல் கர்நாடக ஆளுநராகவும், கேரள ஆளுநராகவும் பதவி வகித்தார்.

இவர், இந்தியாவின் மூன்றாவது குடியரசுத் தலைவர் சாகீர் உசேனின் மூத்த மகள் சயீதா குர்ஷித்தை மணந்ததன் மூலம் அவருக்கு மருமகன் ஆனார். முன்னாள் மத்திய வெளியுறவு அமைச்சர் சல்மான் குர்சித் இவரது மகனவார். இவருக்கு மேலும் மூன்று மகள்களும் உள்ளனர்.

மேற்கோள்கள்
-----------

1. ↑  PTI (1994-12-11). "Former Union minister Khurshed Alam Khan passes away at 95 – The Economic Times". Economictimes.indiatimes.com. .

வெளி இணைப்புகள்
---------------

* Rajbhavan Karnataka

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* United States

 |
**சாதிக் அபுபக்கர் தாபா** (*Sadiq Abubakar Daba*) (1951/52 - 3 மார்ச் 2021)  ஒரு நைஜீரிய நடிகர் மற்றும் ஒளிபரப்பாளர் ஆவார்.  2015 ஆம் ஆண்டில், *அக்டோபர் 1* இல் "இன்ஸ்பெக்டர் வஜிரி" என்ற பாத்திரத்திற்காக சிறந்த நடிகருக்கான ஆப்பிரிக்கா மூவி அகாதெமி விருதை வென்றார்.

கல்வி
-----

செயின்ட் எட்வர்ட் மேல்நிலைப் பள்ளியில் இடைநிலைக் கல்வி பயின்றார். ஜாரியாவில் உள்ள அகமது பெல்லோ பல்கலைக்கழகம் உட்பட பல நிறுவனங்களில் உயர் பட்டங்களைப் பெற்றார்.

தொழில்
------

நைஜீரிய தொலைக்காட்சி ஆணையத்தின் ஒளிபரப்பாளராக தாபா பணியாற்றியுள்ளார். அவரது நடிப்பு வாழ்க்கை 1970களின் பிற்பகுதியில் *காக்க்ரோ அட் டானில்* நடித்ததைத் தொடர்ந்து வெளியில் தெரிய வந்தது. 

2018 ஆம் ஆண்டில், தொழில்துறையின் பங்குதாரர்களால் அவருக்கு "கார்குவான் நோலிவுட்" (ஹவுசா மொழியில் இருந்து மொழிபெயர்க்கப்பட்டால் "நாலிவுட்டின் கவசம்" என்று பொருள்) பட்டம் வழங்கப்பட்டது.

நோய் மற்றும் இறப்பு
-------------------

2017 ஆம் ஆண்டில் இரத்தப் புற்றுநோய் மற்றும் முன்னிற்குஞ்சுரப்பி புற்றுநோயைக் கண்டறியப்பட்டதை டாபா அறிவித்தார். மேலும் ஜோசபின் ஒபியாஜுலு ஒடுமாகின், மாபெலோபோஹ் சென்டர் ஃபார் சேவ் எவர் ஸ்டார்ஸ் (MOCSOS) உள்ளிட்ட பல நைஜீரியர்களால் நிதி திரட்டப்பட்டது.    3 பிப்ரவரி 2018 அன்று, உலக புற்றுநோய் தினத்தை நினைவுகூரும் வகையில் புற்றுநோய்க்கு எதிராக நடக்க ப்ராஜெக்ட் பிங்க் ப்ளூவில் சேர்ந்தார்.   

இவர் 3 மார்ச் 2021 அன்று லாகோஸின் இகேஜாவில் உள்ள லாகோஸ் மாநில பல்கலைக்கழக போதனா மருத்துவமனையில் இறந்தார்.  அவரது கடைசி திரைப்படம்  இல் *ஈகிள் விங்ஸ்* ஆகும்.

மேற்கோள்கள்
-----------

1. ↑  "Sadiq Daba, veteran Nollywood actor and 'October 1st' star, dies at 69". 4 March 2021. .
2. ↑  "5 things you should know about AMAA 2015 'Best Actor in A Leading Role' winner". pulse.ng. 28 September 2015. .
3. ↑  "I Got Emotional Receiving AMAA Award – Sadiq Daba". leadership.ng. .
4. 1 2  "Veteran actor Sadiq Daba is dead". 3 March 2021. .
5. ↑  "Brief Profile/Biography Of Veteran Television broadcaster, Actor, Director & Producer Sadiq Daba". dailymedia.com.ng. .
6. ↑  "Actor Sadiq Daba now "Garkuwan Nollywood"" (in en-US). 26 October 2018. .
7. ↑  "Nollywood actor Sadiq Daba returns to Nigeria". 30 December 2017. .
8. ↑  "Actor Sadiq Daba returns to Nigeria after surgery". 29 December 2017. .
9. ↑  "I LL bring change to edo state oboh". 2 July 2020. .
10. ↑  "Nigerian doctors are magicians but govt must help them, says Sadiq Daba". 3 February 2018. .
11. ↑  "saves sadiq Daba project". 20 March 2018. .
12. ↑  "Ex NTA staff sadia daba recuperating". 20 March 2020. .
13. ↑  "Citation: Our Review, including list of Movie Cast, Director, and more - NollyRated Nigerian Movie Reviews". 7 November 2020. .
**ஃபரூக்காபாத் போர்** *(Battle of Farrukhabad)* பிரித்தானிய கிழக்கிந்திய நிறுவனத்தின் படையினருக்கும் மராட்டியப் பேரரசு மன்னர் யசுவந்தராவ் ஒல்கருக்கும் இடையில் இரண்டாம் ஆங்கிலேய மராத்தியப் போர் காலத்தில் 1804 ஆம் ஆண்டு நவம்பர் 14 இல் நடைபெற்ற ஒரு போராகும்.

போர்க்களம்
----------

தற்பொழுது இந்தியாவின் உத்தரப்பிரதேசத்திலுள்ள ஃபரூக்காபாத் நகரில் இப்போர் நடைபெற்றது. செனரல் கெரார்டு லேக் பிர்த்தானியப் படைக்கு தலைமை வகித்தார். 24 மணி நேரத்தில் 97 கிலோமீட்டர் தொலைவைக் கடந்து வந்து இவரது படை மகாராசா ஒல்கர் படைக்கு வியப்பை உண்டாக்கியது. மராட்டியர்களின் படை உறங்கிக் கொண்டிருந்த போதே லேக் தாக்குதலை தொடங்கிவிட்டார். ஒல்கர் தப்பியோடிய போதும் வழியில் பிடிபட்டார்

புவியியல்
---------

வட இந்தியாவில் உள்ள உத்தரப்பிரதேச மாநிலத்திலுள்ள பரூக்காபாத் மாவட்டத்திலுள்ள மூன்று வட்டங்களில் ஒன்றாக பரூக்காபாத் நகரம் உள்ளது.

மேற்கோள்கள்
-----------

1. ↑  Naravane, M.S. (2014). *Battles of the Honorourable East India Company*. A.P.H. Publishing Corporation. பக். 93. பன்னாட்டுத் தரப்புத்தக எண்:9788131300343.

* Alison, Sir Archibald. *History of Europe*, Volume 11
**டையாக்சேன் டெட்ராகீட்டோன்** *(Dioxane tetraketone)* என்பது C4O6 என்ற மூலக்கூற்று வாய்ப்பாடு கொண்ட ஒரு கரிமவேதியியல் சேர்மமாகும். 1,4-டையாக்சேன்-2,3,5,6-டெட்ரோன் என்ற பெயராலும் இச்சேர்மம் அழைக்கப்படுகிறது. ஆக்சோ கார்பன் வகை சேர்மமான இச்சேர்மம் டையக்சேனின் நான்மடி கீட்டோனாகப் பார்க்கப்படுகிறது. மேலும், ஆக்சிரேண்டையோனின் வளைய இருபடியாகவும், கருத்தியலாக ஆக்சாலிக் அமிலத்தின் நீரிலியாகவும் கூட இதைப் பார்க்கிறார்கள். 

1998 ஆம் ஆண்டில் பாலோ சிட்ராசோலினியும் பிறரும் தொகுப்பு முறையில் இதைத் தயாரித்தனர். இதற்காக ஆக்சாலில் குளோரைடு அல்லது ஆக்சாலில் புரோமைடுடன் வெள்ளி ஆக்சலேட்டும் டையெத்தில் ஈதரும் சேர்த்து -15° செல்சியசு வெப்பநிலையில் வினைபுரியச் செய்தனர். தொடர்ந்து உருவாகும் கரைசலை தாழ்வெப்பநிலை மற்றும் அழுத்தத்தில் ஆவியாக்கி தயாரித்தனர். இச்சேர்மம் ஈதர் மற்றும் டிரைகுளோரோமெத்தேனில் கரைக்கப்பட்டு −30 °செல்சியசு வெப்பநிலையில் உள்ளபோது நிலைத்தன்மையுடன் உள்ளது. ஆனால் 0 °செல்சியசு வெப்பநிலையில் 1:1 விகிதத்தில் கார்பனீராக்சைடு, கார்பனோராக்சைடுகளாகச் சிதைவடைகிறது. இச்சேர்மத்தின் நிலைத்தன்மையும் உறுதியும் கருத்தியல் முறைகளில் ஆய்வு செய்யப்பட்டன.

மேற்கோள்கள்
-----------

1. ↑  Strazzolini, P.; Gambi, A.; Giumanini, A. G.; Vancik, H. (1998). "The reaction between ethanedioyl (oxalyl) dihalides and Ag2C2O4: a route to Staudinger’s elusive ethanedioic (oxalic) acid anhydride". *Journal of the Chemical Society, Perkin Transactions 1* **1998** (16): 2553–2558. doi:10.1039/a803430c.
2. ↑  Gambi, A.; Guimanini, A. G.; Strazzolini, P. (2001). "Theoretical investigations on (CO)n(CO2)m cyclic cooligomers". *Journal of Molecular Structure: THEOCHEM* **536** (1): 9–16. doi:10.1016/S0166-1280(00)00601-1.
கணிதத்தில் குலம் என்ற அமைப்பு இயற்கணித அமைப்புகளில் ஓர் அடிப்படை அமைப்பு. ஒட்டுறவுள்ள ஒரு செயல்பாடு அமைக்கப்பெற்ற ஒரு கணத்தில் அதற்கு ஓர் ஒற்றொருமையும் ஒவ்வொரு உறுப்புக்கும் ஒரு நேர்மாறு உறுப்பும் இருந்துவிட்டால அவ்வமைப்பு குலம் எனப் பெயர் பெறும். குலங்களில் இருவகையுண்டு. பரிமாற்று விதிக்கொத்த குலங்கள் **பரிமாற்றுக் குலங்கள்** என்று பெயர் பெறுகின்றன. இவைகளுக்கு **ஏபெல் குலங்கள்** என்ற மாற்றுப் பெயரும் உண்டு. ஏபெல் என்பவர் நார்வேயில் 19-வது நூற்றாண்டின் தொடக்கத்தில் கணிதத்தில் உலகமனைத்தும் போற்றிய பல முன்னோட்டங்களைச் செய்தவர்.

பரிமாற்று விதி முழுமையாக ஒவ்வாத குலங்கள் **பரிமாறாக் குலங்கள்** அல்லது **பரிமாறலற்ற குலங்கள்** என்று கூறப்படும்.

இருபதாவது நூற்றாண்டில் குவாண்டம் இயக்கவியல் தோன்றிய காலத்திலிருந்து பரிமாறாக் குலங்களின் முக்கியத்துவம் அதிகமாகி, இன்று கணிதத்திலும் இயற்பியலிலும் அது ஒரு முக்கிய பிரிவாக ஆய்வு செய்யப்படுகிறது. அணிகளடங்கிய பல குலங்களும், ஐந்து பிளேடோனிக் திண்மங்கள் சார்ந்த குலங்களும் பரிமாறாக் குலங்களே.

இவற்றையும் பார்க்கவும்
----------------------

* செங்குத்துக் குலம்
* அலகு அணிக்குலம்.
* நான்முகிக் குலம்.
**இளவரசர் ஆண்ட்ரூ, யார்க் கோமகன்** (Prince Andrew, Duke of York, பிறப்பு: ஆண்ட்ரூ ஆல்பர்ட் கிறிஸ்டியன் எட்வர்ட்; பெப்ரவரி 19, 1960), ஐக்கிய இராச்சியத்தின் முடியரசி இரண்டாம் எலிசபெத் மற்றும் எடின்பரோ கோமகன் பிலிப்பின் இரண்டாம் மகனும் மூன்றாவது குழந்தையுமாவார். பிறக்கும்போது ஐக்கிய இராச்சியம் மற்றும் பொதுநலவாய மண்டலம் எனப்படும் ஏழு சுதந்திர நாடுகளுக்கு தலைமையேற்க தகுதிபெற்ற அரசமரபினர்களில் இரண்டாவதாக இருந்தார். தற்போது மூத்த சகோதரருக்கு இரண்டு மக்கள் பிறந்துள்ளநிலையில் மற்றும் பொதுநலவாய நாடுகள் அமைந்தபிறகு 16 நாடுகளின் அரசராக தகுதியுடைய நான்காவது நபராக உள்ளார்.

வேந்திய கடற்படையில் உலங்கு வானூர்தி ஓட்டுநராகவும் பின்னர் பயிற்சியாளராகவும் பணிபுரிந்துள்ள ஆண்ட்ரூ தற்போது *கமாண்டராக* பணிநிலை வகிக்கிறார்; *ரியர் அட்மிரல்* என்ற கௌரவ பணிநிலை வழங்கப்பட்டுள்ளது.
1986இல் இளவரசர் ஆண்ட்ரூ சாரா பெர்குசனை திருமணம் புரிந்தார்; இவர்களது திருமணம், பின்னர் பிரிந்து வாழ்தல் மற்றும் 1996இல் மணமுறிவு ஆகியன பிரித்தானிய ஊடகங்களில் மிகவும் இடம்பிடித்திருந்தன.

மேற்கோள்கள்
-----------

1. ↑  The 1960 Order-in-Council giving the surname **Mountbatten-Windsor** to the male-line descendants of The Duke of Edinburgh and Elizabeth II specifically refers only to such descendants without a royal title, as those with it generally have no need for a surname. Despite this, the Duke of York (like his sister) entered with this surname in the marriage register.

வெளி இணைப்புகள்
---------------

விக்கிமீடியா பொதுவகத்தில்,  
 ***Prince Andrew, Duke of York***   
என்பதின் ஊடகங்கள் உள்ளன. 

* The Duke of York's official website
* Royal.gov.uk- The Duke of York
| langs =பால்டி மொழி, உருது, இந்தி 
| related = லடாக்கியர்கள், திபெத்தியர்கள், தார்திக் மக்கள் 
}}

**பால்டி மக்கள்** (*Baltis*), இந்தோ திபெத்திய மொழிகளில் ஒன்றான பால்டி மொழி</ref> while Nicolas Tournadre (2005) instead considers it to be a sister language of Ladakhi. பேசும் மக்கள், இமயமலையின் நீட்சியான காரகோரம் மலைத்தொடர்களில் வாழும் இம்மக்கள் பெரும்பான்மையாக, பாகிஸ்தான் ஆக்கிரமிப்பு கில்ஜித்-பால்டிஸ்தான் பகுதிகளில் வாழ்கின்றனர். மேலும் இந்தியாவில் லடாக் பகுதியில் கார்கில் மாவட்டம் மற்றும் லே மாவட்டம் ஆகிய பகுதிகளில் வாழ்கின்றனர். பாகிஸ்தானின் லாகூர், இஸ்லாமாபாத், ராவல்பிண்டி, கராச்சி போன்ற நகரங்களில் புலம்பெயர்ந்து வாழ்கின்றனர்.

சமயம்
-----

இந்தியாவின் தூர வடக்கில் கில்ஜித்-பால்டிஸ்தானில் பால்டி மொழி பேசும் மக்கள், இந்தியவில் இசுலாம் வருகைக்கு முன்னர் போன் பௌத்தம் மற்றும் திபெத்திய பௌத்தத்தைப் பயின்றனர். 14ம் நூற்றாண்டில் இப்பகுதியில் சூபித்துவம் பரவியது. 17ம் நூற்றாண்டு வரை சூபித்துவம் பயின்ற இம்மக்கள், பின்னர் பெரும்பாலன பால்டி மக்கள் சியா இசுலாம் பிரிவையும், சிலர் சுன்னி இசுலாம் பிரிவையும் பின்பற்றுகிறார்கள்.
இருப்பினும் இம்மக்கள் தற்போதும் சடங்குகளில் தங்களின் முந்தைய போன் பௌத்தம் மற்றும் திபெத்திய பௌத்தத்தின் தாக்கத்தைக் கொண்டுள்ளனர். 

தற்போது கில்ஜித்-பால்டிஸ்தானில் உள்ள பால்டி மக்களில் 60% சியா இசுலாம் மற்றும் 30% மக்கள் சூபித்துவம் மற்றும் 10% சன்னி இசுலாமைப் பின்பற்றுகிறார்கள்.இந்தியாவில் [[[லடாக்]] பகுதி பால்டி மக்களில் 97% இசுலாமையும்; 3% பௌத்தத்தையும் பின்பற்றுகின்றனர்.

மேற்கோள்கள்
-----------

1. ↑  Ahmed, Musavir (29 January 2021). "Balti: Protecting the language" (in en) இம் மூலத்தில் இருந்து 11 July 2021 அன்று. பரணிடப்பட்டது.. .
2. ↑  "In pictures: Life in Baltistan" (in en-GB). *BBC News*. 2013-07-01. .
3. ↑  Bakshi, S.R. (1997). *Kashmir: History and People*. Sarup & Sons. பக். 186. பன்னாட்டுத் தரப்புத்தக எண்:978-81-85431-96-3. .
4. ↑  "Census of India Website : Office of the Registrar General & Census Commissioner, India". .
5. ↑  
	* N. Tournadre (2005) "L'aire linguistique tibétaine et ses divers dialectes." *Lalies*, 2005, n°25, p. 7–56
6. ↑  Backstrom, Peter C.; Radloff, Carla F. (1992). O’Leary, Clare F.. ed. *Languages of Northern Areas*. Sociolinguistic Survey of Northern Pakistan. **2**. Quaid-i-Azam University: National Institute of Pakistani Studies. பக். 5. பன்னாட்டுத் தரப்புத்தக எண்:9698023127. .
7. ↑  "Little Tibet: Renaissance and Resistance in Baltistan" (in en-GB). 1998-04-30. .
8. ↑  Bakshi, S. R. (1997-01-01) (in en). *Kashmir: History and People*. Sarup & Sons. பன்னாட்டுத் தரப்புத்தக எண்:9788185431963. .
9. ↑  "Census of India Website : Office of the Registrar General & Census Commissioner, India". .
**லிலிபெட் டயானா மவுண்ட்பேட்டன்-வின்சர்** (*Lilibet Diana Mountbatten-Windsor*, பிறப்பு: 4 சூன் 2021) இளவரசர் ஹாரி, சசெக்சு கோமகன், ரேச்சல் மேகன் மெர்கல் தம்பதியர்களுக்கு மகளாக பிறந்தார். இவர் ஐக்கிய இராச்சியத்தின் இரண்டாம் எலிசபெத்ன் பதினொராவது கொள்ளுப் பெயர்த்தியும், பிரித்தானிய சிம்மாசனத்திற்கு அடுத்தடுத்த வரி நிலையில் எட்டாவது இடத்தில் வருகிறார்.

பிறப்பு மற்றும் குடும்பம்
-------------------------

லிலிபெட் மவுண்ட்பேட்டன்-வின்சர் அமெரிக்க ஐக்கிய நாட்டின் கலிபோர்னியா நகரில் உள்ள சாண்டா பார்பரா குடில் மருத்துவமனையில் ஜுன் மாதம் நான்காம் நாள் 2019 ஆம் ஆண்டு பகல் 11:40 (பசிபிக் நேர வலயம்) மணியளவில் பிறந்தார். இவருக்கு தந்தை வழி கொள்ளு பாட்டி இரண்டாம் எலிசபெத் அவர்களின் குடும்ப செல்லப் பெயரான லிலிபெட் மற்றும் தந்தை வழி பாட்டி இளவரசி டயானா அவர்களின் செல்லப் பெயரான லிலி என்பதை மனதில் கொண்டு அவரின் பெற்றோர்கள் பெயரை சூட்டினர்.

மேற்கோள்கள்
-----------

1. 1 2  "லிலிபெட் பிறப்பு". *பிபிசி செய்தி*. 6 June 2021. .
2. ↑  "லிலிபெட்". *பிபிசி செய்தி*. 7 ஜூன் 2021. .
3. ↑  "பாட்டி டயானா". *ஸ்கை செய்தி*. ஜூன் 2021. .
4. ↑  "டயானா மவுண்ட்பேடன் வின்சர் (அ) லிலி". *சிஎன்என்*. 7 ஜூன் 2021. .

|  |
| --- |
| லிலிபெட் மவுண்ட்பேட்டன்-வின்சர் **வின்சர் மாளிகை****பிறப்பு:** 4 சூன் 2021  |
| மரபுரிமை வழி
 |
| முன்னர்**ஆர்ச்சி மவுண்ட்பேட்டன்-வின்சர்** | **பிரித்தானிய முடிக்குரியவர்**8-வது இடத்தில் | பின்னர்**இளவரசர் ஆண்ட்ரூ, யார்க் கோமகன்** |

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* ஜெர்மனி

 |
**கர்ப்பதானச் சடங்கு** (*Garbadhan*-சமசுகிருதம்:*गर्भाधानसंस्कारः* பிறப்பு முதல் இறப்பு வரை [[இந்து சமயத்தின் செய்ய வேண்டிய 16 சடங்குகளில் இது முதலாவது சடங்கு ஆகும்.இச்சடங்கில் குழந்தை வேண்டி, ஒரு நன்னாள் இரவில் திருமணமான தம்பதியர் தனிமையில் கலவியில் ஈடுபடுவதாகும். இதன் மூலம் ஆண் தனது விந்தை பெண்ணின் யோனியில் செலுத்துவதாகும். இந்த சடங்கில் ஆண் தன் விதையை ஒரு பெண்ணில் வைக்கிறான். தற்காலத்தில் இதனை **சாந்தி முகூர்த்தம்** என்றும், முதலிரவு என்றும் அழைப்பர்.

வேத மந்திரங்கள்
---------------

"ஒருவர் தனது பரம்பரையை முறித்துக் கொள்ளக்கூடாது - அது தொடர வேண்டும் (குழந்தைகளைப் பெறுவதன் மூலம்) என கர்ப்பதானம் குறித்த."கல்ப சூத்திர மந்திரங்கள் கூறுகிறது.. ஒரு குழந்தையை எதிர்பார்க்கும் பெற்றோர்கள் இந்த முதல் சம்ஸ்காரத்தின் போது மந்திரங்களால் தங்கள் உடலையும் மனதையும் தூய்மைப்படுத்திக் கொள்ளவேண்டும். மேலும் பிரம்ம தேவனிடம் ஆரோக்கியமான குழந்தையைப் பெற்றெடுக்கும் பெண்ணை ஆசிர்வாதம் செய்வதுடன், 100 ஆண்டுகள் வாழும் ஒரு குழந்தையை படைத்தருளும் என வேண்டிக்கொள்ள வேண்டும். 

3 அல்லது 4ம் மாதத்தில் கருவுற்ற பெண்ணுக்கு பும்சவனம் எனும் சடங்கும்; 5 அல்லது 7வது மாதத்தில் வளைகாப்பு எனும் **சீமந்தம்** சடங்கும் நடைபெறும்..

இதனையும் காண்க
--------------

* பும்சவனம்
* வளைகாப்பு

மேற்கோள்கள்
-----------

1. ↑  சாந்தி முகூர்த்தம்
விஜயதசமி அன்று குழந்தைக்கு கல்விச் சடங்கு செய்யும் மலையாளிகள்
**வித்தியாரம்பம்** அல்லது **குழந்தைக்கு கல்விச் சடங்கு** (***Vidyarambham*** ( சமசுகிருதம் : विद्यारम्भम्) என்பது ஒரு இந்து சமய சடங்காகும். இது பாரம்பரியமாக விஜயதசமி நாளில் கேரளம், தமிழ்நாடு, கடலோர கருநாடகம் போன்ற பகுதிகளில் செய்யப்படுகிறது. இந்த நாளில் குழந்தைகளுக்கு முறையாக இசை, நடனம், மொழிகள், நாட்டுப்புறக் கலை போன்றவை கற்பிப்பது துவக்கப்படுகிறது. இது குழந்தைகளுக்கு எழுத்துக்களை கற்பிக்கும் விழாவை உள்ளடக்கியது.  தமிழ்நாட்டில் இதை **முதல் எழுத்து** என்று அழைக்கின்றனர். ஒடிசாவில் இது **காதி சுவான்** (ஒடியா : ଖଡ଼ିଛୁଆଁ ) அங்கு இது குறிப்பாக விநாயக சதுர்த்தி மற்றும் வசந்த பஞ்சமி ஆகிய நாட்களில் கொண்டாடப்படுகிறது. 

விஜயதசமி நாள் என்பது நவராத்திரி விழாவின் பத்தாவதும், இறுதி நாளுமாகும், இந்த நாளானது எந்தத் துறையிலும் கற்றலைத் தொடங்க நல்ல நாளாகக் கருதப்படுகிறது. இந்த நாளில் கற்றலின் துவக்க விழாவானது ஆயுத பூஜை சடங்குடன் நெருங்கிய தொடர்புடையதாக உள்ளது. வழக்கமாக விஜயதசமி நாளில்தான் பூஜைக்காக வைக்கப்பட்ட கருவிகள் மீண்டும் பயன்படுத்தப்பாட்டுக்கு எடுக்கப்படுகின்றன. கல்வி தெய்வமான, சரசுவதி மற்றும் ஆசிரியர் (குரு) ஆகியோருக்கு குரு தட்சணை கொடுத்து மரியாதை செய்ய வேண்டிய நாளாக இது கருதப்படுகிறது. குருதட்சிணையானது வழக்கமாக வெற்றிலை, பாக்கு, சிறிது பணம், ஒரு புதிய துண்டு - ஒரு வேட்டி அல்லது சேலை ஆகியவற்றைக் கொண்டுள்ளதாக இருக்கும். 

*வித்யாரம்பம்* விழாவானது ( *வித்யா* என்றால் "அறிவு", *ஆரம்பம்* என்றால் "துவக்கம்") கோயில்களிலும் வீடுகளிலும் நடைபெறுகிறது. ஆயிரக்கணக்கான மக்கள் இந்த நாளில் கோயில்களுக்கு வந்து தங்கள் குழந்தைகளைக் கற்றலில் *ஈடுபடுத்துவது வழக்கம்*. 

எழுதத் துவக்கும் சடங்கின்போது பொதுவாக மந்திரத்தை எழுதித் துவங்கப்படுகிறது. குழந்தைகள் தமிழெழுத்தை ஆரம்பிக்கும்போது *ஓம் நமச்சிவாய* என்றோ *ஓம் நமோ நாராயணாய* என்றும் துவங்குவதும், சைனர்கள் *ஓம் ஜிநாயநம* எனத் துவங்குவது வழக்கம் என்று உ. வே. சாமிநாதையர் குறிப்பிடுகிறார்.

இந்தச் சடங்கின்போது ஒரு குருவின் முன்னிலையில், மந்திரமானது மணல் அல்லது அரிசி பரப்பப்பட்ட தட்டில் குழந்தையின் விரல் பிடித்து எழுதப்படுகிறது. பின்னர், குருவானவர் குழந்தையின் நாக்கில் மந்திரத்தைத் தங்கத்தைக் கொண்டு எழுதுகிறார். மணலில் எழுதுவது நடைமுறையைக் குறிக்கிறது. தானியங்களில் எழுதுவது அறிவைப் பெறுவதைக் குறிக்கிறது, இது செழிப்பைக் குறிக்கிறது. தங்கத்தைக் கொண்டு நாக்கில் எழுதுவது கல்விக் கடவுளின் அருளைக் குறிக்கிறது, இதன் மூலம் ஒருவர் உண்மையான அறிவுச் செல்வத்தை அடைவதாகக் கருதப்படுகிறது. 

இப்போதெல்லாம், வித்யாரம்பம் விழாவானது அனைத்து சாதிகள் மற்றும் சமயத்தைச் சேர்ந்தவர்களால் கொண்டாடப்படுகிறது. சடங்குகளில் சிறிய வேறுபாடுகள் உள்ளன. இந்தச் சடங்கு குறிப்பாகக் கோயில்களைத் தவிர கேரளம் முழுவதும் பல தேவாலயங்களிலும் செய்யப்படுகிறது.

மேலும் காண்க
------------

* விஜயதசமி
* நவராத்திரி

குறிப்புகள்
-----------

1. ↑  "Thiruvananthapuram gears up for Vidyarambham day". The Hindu. 2013-10-11.. பார்த்த நாள்: 2013-10-16.
2. ↑
3. ↑  "Navratri rituals: Golu, Saraswati puja, Vidyarambham... : 4". The Deccan Chronicle. 2013-10-05.. பார்த்த நாள்: 2013-10-16.
4. ↑  பண்டைக் காலத்துப் பள்ளிக்கூடங்கள் (2016). *நல்லுரைக்கோவை*. சென்னை: டாக்டர் உ. வே. சாமிநாதையர் நூல்நிலையம். பக். 112.
**கமலா** என்பது 2019 ஆம் ஆண்டு மலையாள மொழியில் வெளியிடப்பட்ட படமாகும், இப்படத்தின் கதை, மற்றும் இயக்கம் ரஞ்சித் சங்கர் இந்த படத்தின் தலைப்பின் வேடத்தில் ருஹானி சர்மா நடிக்கிறார். மேலும் கதைய்ன் நாயகனாக அஜு வர்கீஸ், அனூப் மேனன் மற்றும் பிஜு சோபனம் ஆகியோர் நடித்துள்ளனர். இப்படத்திற்கான இசையை ஆனந்த் மதுசூதனன் என்பவர் உருவாக்கியுள்ளர். 2019 ஆம் ஆண்டு நவம்பர் மாதம் 29 ஆம் திகதி வெளியிடப்பட்டது.

கதை
---

நிலம், வாகனங்களை வாங்கி விற்கும் தரகரான ஷபருக்கும் அசு வர்கீஸ், கார் வாங்க வந்ததாக கூறும் கமலா ருஹானி சர்மா என்ற பெண்ணுக்கும் நடக்கும் சந்திப்பிற்குப்பின் அப்பெண் காணாமல் போகிறாள். அதே நாள் இரவில் அப்பகுதியில் ஆதிவாசிப்பெண், மற்றும் கல்லூரி பேராசிரியர் போன்றோரின் மரணத்திற்கு காரணமான நான்கு காவலர்களில் கடைசியாக உள்ள காவலர் கொடூரமான முறையில் கொல்லப்படுகிறார். இந்த சம்பவம் சாலக்குடி பக்கத்தில் உள்ள காட்டுப்பகுதியில் நடக்கிறது. அப்பெண்ணின் நோக்கம் என்ன, காவலர் எப்படி இறந்தார் என்று படம் நகருகிறது.

நடிப்பு
-------

* அசய் வர்கீஸ் ஷபர்
* ருகானி சர்மா கமலா
* அனூப் மேனன் அகஸ்தி
* பிசு சொபனம்  ரவி
* சுனில் சுகதா பாப்பச்சன்

மேற்கோள்கள்
-----------

1. ↑  "Aju Varghese to play the lead in Ranjith Sankar’s Kamala - Times of India". .
2. 1 2 3 4 5 6  "Kamala song is melodious and... mysterious". .
3. ↑  "‘കമല’യെ തേടി അജു; ഫസ്റ്റ്ലുക്ക് ശ്രദ്ധ നേടുന്നു" (in Malayalam). 8 October 2019. .
4. ↑  "'Sound' perception for audiographer Justin Jose working on Malayalam film 'Kamala'". .

மேலும் பார்கக
-------------

* இணையதள திரைப்பட தரவுத்தளத்தில் *Kamala*
மரியா மனாகோவா, வார்சா 2013
**மரியா மனாகோவா** (*Maria Manakova*) என்பவர் உருசியாவின் கசான் நகரில் பிறந்த செர்பிய நாட்டைச் சேர்ந்த பெண் சதுரங்க கிராண்டு மாசுட்டர் ஆவார். இவர் 1974 ஆம் ஆண்டு மார்ச்சு மாதம் முதல் நாள் பிறந்தார். பிடே அமைப்பு வழங்கும் பெண் கிராண்டு மாசுட்டர் பட்டத்துடன் சதுரங்கம் ஆடி வருகின்றார். செர்பிய நாட்டில் பல ஆண்டுகளாக வசித்து வரும் மரியா யுகோசுலேவியா பெண்கள் சதுரங்க அணிக்காக விளையாடி வருகிறார். 
1999 ஆம் ஆண்டு பத்தூமி நகரில் நடைபெற்ற பெண்கள் ஐரோப்பிய அணி சதுரங்க சாம்பியன் பட்டப் போட்டியில் யுகோசுலேவிய அணி வெள்ளிப் பதக்கம் வென்றது. மரியா எந்த ஆட்டத்திலும் விளையாடாமல் அணியில் மாற்று ஆட்டக்காரராகவே இருந்தார். அடுத்த ஆண்டு நடைபெற்ற பெண்கள் உலக சதுரங்க சாம்பியன் பட்டப் போட்டியில் போட்டியிட்ட மரியா இரண்டாவது சுற்று வரை முன்னேறினார். 2013 ஆம் ஆண்டு செர்பிய பெண்கள் சாம்பியன் பட்டத்தை மரியா வென்றார்.

இவருடைய அதிகபட்ச எலோ தரப்புள்ளிகள் 2395 ஆகும். ஏப்ரல் 2001 இல் இந்த புள்ளிகளை அவர் எடுத்திருந்தார்.

மேற்கோள்கள்
-----------

1. ↑  "Smart move or a cheap trick? This grandmaster wants chess to be sexy". The Telegraph. 2004-08-08.. பார்த்த நாள்: 10 February 2016.
2. ↑  Bartelski, Wojciech. "European Women's Team Chess Championship: Maria Manakova". OlimpBase.. பார்த்த நாள்: 2009-07-05.
3. ↑  "Maria Manakova wins Serbian Women Chess Championship". Chessdom. 2013-04-02.. பார்த்த நாள்: 10 February 2016.

புற இணைப்புகள்
--------------

* Maria Manakova chess games at 365Chess.com
* The Sunday Times: World Chess Beauty Contest - "Soft-Pawn" causes flap
சீமந்தம் எனும் வளைகாப்பு சடங்கின் போது, கர்ப்பிணி பெண்களுக்கு செய்யும் சடங்காகும். இந்த சடங்கின் போது கர்ப்பவதியின் தலை முடியின் நடுவில், முள்ளம் பன்றியின் ஒரு முள்ளைக் கொண்டு இரண்டாகப் பகுப்பதாகும். வகிடு எனில் இரண்டாகப் பகுத்தல் எனப்பொருள். பகுத்த தலைமுடியின் முன்நெற்றி மீது குங்குமம் இடுவது வழக்கம். வகிட்டில் இலக்குமி வசிக்கும் இடம் என்பதால், வீட்டில் வளம் கொழிக்கும் என்பது இந்துக்களின் நம்பிக்கை. 

மேலும் திருமணமான பெண் என்ற அடையாளத்தையும் வெளிப்படுத்தும். காலில் மெட்டி, தலை வகிட்டில் குங்குமம இரண்டில் எது தென் பட்டாலும் அவர்களைத் தாய் போல நடத்த வேண்டும் என்பதற்காக இந்த அடையாளம். 

ஆதி சங்கரர் இயற்றிய சௌந்தரிய லகரியின் 100 சுலோகங்களில் அம்பாளின் அழகு வருணிக்கப்படுகிறது. அதில் 44, 45 ஆவது சுலோகங்கள் தலை முடி வகிடு, அதன் மங்கலத்தன்மை மற்றும் இலக்குமித் தன்மை ஆகியவற்றை விளக்குகிறது.

இதனையும் காண்க
--------------

* இந்து சமயத்தினரின் 16 சடங்குகள்

வெளி இணைப்புகள்
---------------

* வகிடு எடுத்தல்

| * பா
* உ
* தொ
இந்து சமயத்தினரின் 16 சடங்குகள் |
| --- |
| பிறப்புக்கு முந்தைய | 
* கர்ப்பதானம்
* பும்சவனம்
* சீமந்தம்

 |  |
| குழந்தை பருவம் | 
* ஜாதகர்மா
* நாமகரணம்
* நிஷ்கிரமானம்
* அன்னப்பிரசன்னம்
* முடி காணிக்கை
* காதணி விழா -

 |
| கல்வி கற்கையில் | 
* வித்தியாரம்பம்
* உபநயனம்
* வேதாரம்பம்
* மீசை மழித்தல்
* கல்வி முடிக்கும் சடங்கு

 |
| திருமணம் | 
* திருமணம்
* மணி விழா (அறுபதாம் கல்யாணம்)

 |
| இறுதிச் சடங்கு | 
* இறப்புச் சடங்கு

 |
| தொடர்புடைய தலைப்புகள் | 
* சாந்தி முகூர்த்தம்
* Pumsavana Simantonayana அல்லது வகிடு எடுத்தல்

 |

‎